Eficienţa managerială şi modul în care angajaţii DIICOT şi-au îndeplinit atribuţiile vor fi verificate, începând de luni, de inspectorii judiciari, controlul urmând să aibă loc la Structura centrală a unităţii din Ministerul Public. Potrivit reprezentanţilor Inspecţiei Judiciare, activitatea Structurii centrale a Direcţiei de Investigare a Infracţiunilor de Criminalitate Organizată şi Terorism (DIICOT) urmează să fie analizată de şase inspectori.

Cei de la inspecţia judiciară urmează să verifice inclusiv plângerile care nu s-au transformat în dosare penale.

Controlul inspectorilor judiciari va începe luni şi se va încheia în 27 martie. Reprezentanţii Inspecţiei Judiciare au precizat că activitatea Structurii centrale a DIICOT nu a mai fost verificată din anul 2006.